Rangsang Tuban (Hanacaraka)/Kaca 57


Alihaksara
/kaca 057/

masalahe ; besuk yen aku wis jumeneng ratu sarta patutan karo yayi dewi ; si udakawimba iku prakara apa" ;  sang pangéran ; ngandika ; "uwa ; patih ;  kula namung aḍerek punapa sapangrehing patih wisesa ; ingkang

sampun sabiyantu kaliyan para nayakaning praja ;  kados ; sariranipun uwa ; 
pun udakawimba ; punapa ingkang wontĕn ngarsanipun uwa punika?" "inggih ; punika putra paduka ; raden udakawimba ;  nanging ; wiwit miyos kula wimbasara wontĕn ing kapatihan ;  bonten naté  pepanggihan ; kaliyan ingkang ibu" ; 
"prayoginipun ; ing mangké  kula punḍut ing kaḍaton" ;  "kula ; nyumanggakaken sakarsa" ; 
sang pangéran lajĕng kondur angaḍaton ; kaliyan ingkang rayi dewi wresti saha ingkang putra raden udakawimba ;  wiwit punfica ; kapanggihipun kaliyan ingkang ibu ; aḍerek wontĕn salebeting kaḍaton ; 
antawis wolung dinten ; sang pangéran lajĕng jumeneng nata saking pangangkatipun kyai patih sarta para nayakaning praja ;  mawi sesuruhan para ratu ingkang tepang wates kaliyan jajahani

jv Basa Jawa (Javanese)
Rangsang Tuban